Mugabe verskyn in openbaarPresident Robert Mugabe van Zimbabwe het sy eerste openbare verskyning die jaar gemaak en gerugte dat hy dood is die nekslag toegedien. Zimbabwe se staatsbeheerde televisie het Maandag beeldmateriaal van Mugabe uitgesaai waar hy regeringsbeamptes groet by sy amptelike woning in Harare. Die beamptes het hul meegevoel kom betuig met die afsterwe van Mugabe se suster, Bridget (78). Sy was die afgelope drie jaar in ŉ koma nadat sy by ŉ ander suster se begrafnis inmekaargesak het. Mugabe se verskyning het onlangse gerugte dat hy oorlede is die nekslag toegedien. Mugabe, wat volgende maand 90 jaar oud word, neem jaarliks in Januarie verlof. Hy het glo hierdie keer vroeg teruggekeer weens sy suster se gesondheid.